พีระศักดิ์ พอจิต

พีระศักดิ์ พอจิต (เกิด 5 พฤษภาคม พ.ศ. 2503) อดีตสมาชิกวุฒิสภา อดีตรองประธานสภานิติบัญญัติแห่งชาติคนที่ 2 และกรรมการในคณะกรรมการเตรียมการปฏิรูปประเทศ กรรมการในคณะกรรมการเตรียมการยุทธศาสตร์ชาติ กรรมการในคณะกรรมการเตรียมการเพื่อสร้างความสามัคคีปรองดองตาม คำสั่งหัวหน้าคณะรักษาความสงบแห่งชาติ ที่ 3/2560คำสั่งหัวหน้าคณะรักษาความสงบแห่งชาติ ที่ 3/2560
อัยการพิเศษประจำกรมช่วยราชการสำนักงานอัยการจังหวัดอุตรดิตถ์ นายกองค์การบริหารส่วนจังหวัดอุตรดิตถ์ นักกฎหมายชาวไทย เนติบัณฑิตไทย

 ประวัติ 
นายพีระศักดิ์ พอจิต ชื่อเล่น "อ๋อง" สำเร็จการศึกษาระดับชั้นมัธยมศึกษาที่โรงเรียนสูงเม่นชนูปถัมภ์ ศึกษาจากคณะนิติศาสตร์ มหาวิทยาลัยรามคำแหง, เนติบัณฑิต สำนักอบรมศึกษากฎหมายแห่งเนติบัณฑิตยสภา, คณะศิลปศาสตร์ (ปริญญาโทสาขารัฐศาสตร์) มหาวิทยาลัยรามคำแหง ในอดีตทำงานเป็นอัยการพิเศษประจำกรมช่วยราชการสำนักงานอัยการจังหวัดอุตรดิตถ์ ประชาชนในพื้นที่จึงมักเรียกว่า “อัยการอ๋อง” ต่อมาลาออกมาลงสมัคร ส.ว. อุตรดิตถ์ เมื่อปี พ.ศ. 2549 และได้รับชัยชนะ แต่การเลือก ส.ว.ครั้งนั้นล้มเลิกไปเนื่องจากการรัฐประหาร 19 กันยายน พ.ศ. 2549  จึงไปลงสมัครเป็นนักการเมืองท้องถิ่น และได้รับเลือกตั้งเป็นนายกองค์การบริหารส่วนจังหวัด (อบจ.) ช่วงปี พ.ศ. 2551-2555คอลัมภ์พีระศักดิ์ พอจิต จากเว็บไซต์หนังสือพิมพ์เดลินิวส์ 18 พฤษภาคม พ.ศ. 2557 เวลา 08:48 น. สืบค้นวันที่ 16 มิถุนายน พ.ศ. 2557 ต่อมาเขาได้ลงสมัครเป็น สว. อุตรดิตถ์ เมื่อ 30 มีนาคม พ.ศ. 2557 โดยได้รับเลือกด้วยคะแนน 101,895 คะแนนคอลัมภ์รู้จัก อัยการอ๋อง พีระศักดิ์ พอจิต ผู้โค่น ทนายจองชัย คว้าเก้าอี้รองปธ.วุฒิฯ จากเว็บไซต์มติชนออนไลน์ 13 พฤษภาคม พ.ศ. 2557 เวลา 11:15:26 น. สืบค้นวันที่ 16 มิถุนายน พ.ศ. 2557 และได้รับการเลือกให้ดำรงตำแหน่งรองประธานวุฒิสภาคนที่ 2 เอาชนะ นายจองชัย เที่ยงธรรม ส.ว. สุพรรณบุรี ด้วยคะแนน 89 : 57 เสียง ในวันเดียวกับที่นายสุรชัย เลี้ยงบุญเลิศชัย 

ในเดือนกรกฎาคม พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติประกาศแต่งตั้งสมาชิกสภานิติบัญญัติแห่งชาติ , สภานิติบัญญัติแห่งชาติ (ใช้เว็บไซค์ของวุฒิสภา), 1 สิงหาคม 2557 และเมื่อวันที่ 8 สิงหาคม พ.ศ. 2557 นายพีระศักดิ์ได้รับเลือกตั้งให้เป็นรองประธานสภานิติบัญญัติแห่งชาติ คนที่ 2พระบรมราชโองการ ประกาศแต่งตั้งประธานและรองประธานสภานิติบัญญัติแห่งชาติเขาได้แต่งตั้ง นางสาว พณัศยา พอจิต ลูกสาวของเขา เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่สองผู้ช่วยเลขานุการรองประธานสภานิติบัญญัติแห่งชาติ คนที่สองและลูกชายของเขา นายพิชญุตม์ พอจิต เป็นนายกสมาคมกีฬาแห่งจังหวัดอุตรดิตถ์ 

นายพีระศักดิ์ มีความชื่นชอบส่วนตัวคือ ชอบกีฬาฟุตบอลมาก โดยมีตำแหน่งเป็นอดีตนายกสมาคมกีฬาจังหวัดอุตรดิตถ์ และอดีตประธานสโมสรฟุตบอลจังหวัดอุตรดิตถ์ ในระดับดิวิชัน 2 โซนภาคเหนือ และเป็นผู้สนับสนุนนอตทิงแฮมฟอเรสต์ สโมสรฟุตบอลที่มีชื่อเสียงและเกียรติประวัติยาวนานของอังกฤษ โดยมักจะสวมชุดแข่งของนอตทิงแฮมฟอเรสต์ลงแข่งเสมอ ๆ ในการแข่งขันที่เจ้าตัวเข้าร่วม โดยสนับสนุนมาตั้งแต่ยุคทศวรรษที่ 70 ซึ่งเป็นช่วงที่สโมสรประสำเร็จ 

นายพีระศักดิ์ เป็นนักการเมืองที่มีความใกล้ชิดกับพรรคประชาธิปัตย์ศึกเลือกตั้งส.ว.เหนือ ใต้ร่มเงา'เรดโซน' : รายงาน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๒, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ , เล่ม ๑๓๑ ตอนที่ ๒๗ ข หน้า ๙, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญลูกเสือสดุดี ประจำปี ๒๕๕๒, เล่ม ๑๒๘ ตอนที่ ๑ ข หน้า ๑๐, ๑๒ มกราคม ๒๕๕๔

 อ้างอิง 

 แหล่งข้อมูลอื่น 
พีระศักดิ์ พอจิต-อดีตอัยการจาก "เมืองลับแล" สู่เวทีสภาสูง 

หมวดหมู่:ข้าราชการฝ่ายอัยการชาวไทย
หมวดหมู่:นักกฎหมายชาวไทย
หมวดหมู่:นักการเมืองไทย
หมวดหมู่:รองประธานสภานิติบัญญัติแห่งชาติ
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกวุฒิสภาจังหวัดอุตรดิตถ์
หมวดหมู่:นายกองค์การบริหารส่วนจังหวัดของประเทศไทย
หมวดหมู่:พรรคประชาธิปัตย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.